# Exercicis 01 – HTML5

**Exercici 1: Esquelet Bàsic**

**Descripció:**

Comencem pel bàsic! Imagina que estàs construint una casa, però aquesta vegada estàs creant la base del teu propi lloc web! Crea l’estructura HTML5 mínima per una pàgina web. Afegeix els elements essencials com <!DOCTYPE>, <html>, <head>, <meta>, <title>, i, per descomptat, el cos amb <body>.

**Objectiu:**

Crear l’esquelet d’una pàgina web correcta i funcional utilitzant els elements bàsics de HTML5.

**Pistes:**

Pots fer servir la teva imaginació! Fes que el títol de la pàgina sigui el nom del teu projecte somiat o el teu propi nom si vols!

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 2: Qüestió Semàntica**

**Descripció:**

Utilitza etiquetes semàntiques per estructurar correctament una pàgina web. Imagina que tens una web d'articles. Necessites etiquetar correctament cada secció: el títol principal, una capçalera d'articles, el contingut principal i una secció de contacte al final.

**Objectiu:**

Fes servir etiquetes HTML5 com <header>, <article>, <section>, <footer>, etc., per donar estructura i significat semàntic a una pàgina web.

**Pistes:**

Fes que sigui creatiu! Per què no dissenyes una web fictícia sobre el teu esport o pel·lícula preferida? Això ho farà més divertit!

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 3: Textualment**

**Descripció:**

Aquest cop ens endinsem en el món del text! Però atenció, no es tracta només d'escriure, sinó de donar-li el significat adequat utilitzant etiquetes semàntiques d'HTML5, i tot sense fer servir etiquetes d'estil com <b> o <i>. La clau és que el text no només es vegi bé, sinó que tingui una estructura lògica que ajudi els navegadors i les eines d'accessibilitat a interpretar-ho correctament.

**Objectiu:**

Aprendràs a estructurar i destacar text utilitzant etiquetes adequades com <strong>, <em>, <mark>, i etiquetes semàntiques per encapçalaments, citacions i llistes de definicions.

**Instruccions:**

Títol destacat: Comença la teva pàgina amb un bon títol utilitzant l'etiqueta <h1>. Imagina que estàs creant una pàgina personal o sobre el teu tema favorit. Per exemple, si t'agrada la cuina, pots posar un títol com "Les meves receptes favorites".

Paràgrafs informatius: Escriu dos paràgrafs sobre qualsevol tema que t'interessi, utilitzant <p>. Per exemple, si continues amb el tema de la cuina, pots parlar de les teves receptes preferides o sobre la cuina que més t'agrada.

*Destacar el text amb semàntica*: Al segon paràgraf, assegura't de destacar algunes paraules importants utilitzant <strong> per donar-li més força, i altres amb <em> per posar èmfasi. Per exemple: "*Una de les meves receptes més saboroses és la paella amb ingredients locals, i sempre la cuino* ***amb molt de carinyo***".

Una cita inspiradora: Afegeix una citació famosa o una frase que t’inspiri. Pots utilitzar l’etiqueta <blockquote> per donar-li el seu espai i destacar-la. Per exemple: "El secret de la cuina no és seguir una recepta, sinó fer-la teva." – per *Maese LeGon*.

Llista de definicions: Crea una llista de definicions utilitzant <dl>, <dt>, i <dd>. Defineix alguns termes que t’agradin o que siguin rellevants per a la pàgina. Per exemple, si parles de cuina, pots definir termes com “Sofregit” o “Caramelitzar”

**Pistes:**

Utilitza <strong> per text important i <em> per posar èmfasi de manera semàntica.

Si vols destacar alguna part del teu text de manera especial, pots utilitzar <mark> per ressaltar-ho amb un fons.

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 4: Allista't**

**Descripció:**

HTML5 té moltes maneres d'organitzar informació. Crea una pàgina on llistar les teves preferències personals en relació a: música, pel·lícules i menjars. Utilitza una llista desordenada per a cada categoria i assegura’t d’afegir una llista numerada amb 3 objectius que t'agradaria assolir aquest any.

**Objectiu:**

Aprendre a utilitzar les etiquetes de llistes: <ul>, <ol>, i <li>.

**Pistes:**

Pensa en això com una mini-biografia visual! Pots fins i tot fer llistes sobre qualsevol cosa que et faci somriure. Això és sobre tu!

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 5: Entaulats**

**Descripció:**

Estàs organitzant una festa i has de fer una taula amb la llista de convidats, el seu menjar preferit i l’hora d'arribada. Crea una taula HTML on s’especifiquin aquestes tres columnes i afegeix almenys cinc files. Assegura’t de fer servir les etiquetes adequades per a la capçalera de la taula.

**Objectiu:**

Practicar l'ús de taules HTML5 amb les etiquetes <table>, <tr>, <th>, i <td>.

**Pistes:**

Si vols ser creatiu, inventa una festa divertida! Pots fer-la temàtica, com una festa de famosos o inclús de superherois!

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 6: Multimedia Time**

**Descripció:**

És hora de donar-li una mica de vida al teu web! Afegeix un vídeo del teu vídeo favorit de YouTube i una cançó que t’agradi (pots utilitzar arxius d’àudio si en tens algun). Afegeix un petit text per explicar per què has triat aquest contingut.

**Objectiu:**

Aprendre a utilitzar les etiquetes de multimèdia com <video>, <audio>, i incrustar contingut des de plataformes com YouTube amb <iframe>.

**Pistes:**

Fes que sigui personal! Aquest exercici et permet mostrar una part de la teva personalitat.

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 7: The Legend of Link**

**Descripció:**

Els enllaços són l'ànima d'Internet! Crea una pàgina amb enllaços a les tres webs que més visites i afegeix un enllaç intern dins la mateixa pàgina que et porti a una secció específica, com la part inferior o superior de la pàgina.

**Objectiu:**

Fer servir etiquetes d’enllaç amb <a href>, i aprendre a utilitzar enllaços interns i externs.

**Pistes:**

Sigues creatiu amb el text dels teus enllaços! Per exemple, "Aquí tens la meva web de memes!".

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 8: Navegació Multipàgina**

**Descripció:**

Ha arribat el moment d’expandir el teu lloc web. Crea un petit lloc web amb tres pàgines: una pàgina principal, una pàgina "Sobre mi", i una pàgina de "Contacte". Utilitza enllaços per navegar entre les tres pàgines.

**Objectiu:**

Crear un petit lloc web multipàgina amb HTML5 i aprendre a interconnectar diferents pàgines utilitzant enllaços.

**Pistes:**

Pots pensar en això com la teva pròpia miniweb personal! Afegeix el que et fa especial a la pàgina "Sobre mi" i inventa un correu de contacte divertit!.

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 9: Contacta’m**

**Descripció:**

Els formularis són la manera en què els usuaris poden interactuar amb un lloc web. Imagina que estàs creant la pàgina de contacte del teu web. Necessites un formulari on els usuaris puguin introduir el seu nom, correu electrònic i un missatge per posar-se en contacte amb tu.

**Objectiu:**

Aprendre a crear un formulari HTML5 bàsic amb diferents tipus d’entrades: camps de text, correu electrònic i àrea de text, utilitzant etiquetes com <form>, <input>, i <textarea>.

**Pistes:**

Pots fer servir els atributs de placeholders per donar pistes a l’usuari sobre el que ha d’escriure en cada camp, com ara "Escriu el teu nom" o "Escriu el teu correu electrònic".

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 10: Registre Típic**

**Descripció:**

Imagina que estàs creant un formulari de registre per un lloc web. Hauràs de crear un formulari on els usuaris puguin crear un compte introduint el seu nom, correu electrònic, contrasenya i una casella de selecció per acceptar els termes i condicions.

**Objectiu:**

Aprendre a utilitzar diferents tipus d’inputs d’HTML5, com el camp de contrasenya, caselles de selecció, i altres camps interactius.

**Pistes:**

Assegura't d'afegir una etiqueta <label> per a cada camp i enllaçar-les amb l'atribut for per millorar l'accessibilitat del formulari.

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 11: Validant sense JS**

**Descripció:**

No sempre necessitem JavaScript per validar formularis! HTML5 ja incorpora validació nativa que pots utilitzar de manera fàcil i intuïtiva. En aquest exercici, crearàs un formulari que valida automàticament la informació de l’usuari sense necessitat d’utilitzar codi JavaScript.

**Objectiu:**

Aprendre a utilitzar atributs nadius d'HTML5 per validar dades en un formulari, com required, minlength, maxlength, pattern, i altres.

**Instruccions:**

1. Crea un camp per al nom i fes-lo obligatori.

2. Crea un camp de correu electrònic per tal que es validi si es tracta d’una adreça vàlida o no.

3. Crea un camp de contrasenya i configura’l per tal que la contrasenya tingui almenys 8 caràcters.

4. Afegeix un camp pel número de telèfon que només accepti 9 dígits numèrics.

**Pistes:**

Experimenta amb altres atributs com maxlength, min, max, i step per controlar els valors d’entrada en altres tipus de camps.

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>

**Exercici 12: Síntesi HTML**

**Descripció:**

Ara que ja coneixes tots els fonaments d'HTML5, és hora de posar-los en pràctica. En aquest exercici crearàs un lloc web complet amb tots els elements que has après fins ara. El lloc ha de tenir diverses seccions: un encapçalament, un formulari de contacte, una taula, un enllaç a un vídeo, i una llista.

**Objectiu:**

Consolidar tot el que has après creant un lloc web complet i funcional, amb estructura semàntica i elements d’interacció.

**Instruccions:**

1. Crea una capçalera, incloent un títol i una breu descripció.

2. Inclou un formulari de contacte com el de l’Exercici 9 amb camps per al nom, email i missatge.

3. Crea una taula que mostri algun tipus d'informació, com una agenda o un horari.

4. Afegeix un enllaç a un vídeo de YouTube o integra un vídeo local.

5. Mostra una llista de tasques o preferències personals.

**Pistes:**

Aquest és el moment d’aplicar la teva creativitat! Imagina que aquest lloc web és la teva pròpia pàgina personal o un projecte somiat. Fes que sigui únic i reflecteixi la teva personalitat!

<AQUÍ HA D’ANAR L’ENLLAÇ AL REPOSITORI PÚBLIC DE GITHUB AMB EL TEU EXERCICI>